Lätlased on täis sügavat usku, et Riia on Baltikumi pealinn. Eestlaste eneseuhkus ei luba sel mõttel hästi peale minna, pealegi tundub Eesti majandusel praegu paremini minevat  kui lõunanaabritel. Aga keskpunktis on Riia kindlasti, seda nii ligidalt kui kaugelt vaadates. On ju Riia Baltimaade suurim ning mitmete rahvusvaheliste firmade meie regiooni esindused paiknevad just siin. Ka asub Riia luterlaste, katoliiklaste ja õigeusklike piirimail ning linn on rahvusvahelisem kui Tallinn.